CELEX: 22000D1109(26)
Language: mt
Date: 1999-06-02 00:00:00
Title: Deċiżjoni tal-Kumitat Konġunt taż-ŻEE Nru 71/1999 tat-2 ta' Ġunju 1999 li temenda l-Protokoll 31 għall-Ftehim taż-ŻEE, dwar kooperazzjoni f'oqsma speċifiċi barra l-erba' libertajiet

Avviż Legali Importanti

|

22000D1109(26)

Official Journal L 284 , 09/11/2000 P. 0059 - 0060

		Deċiżjoni tal-Kumitat Konġunt taż-ŻEENru 71/1999tat-2 ta' Ġunju 1999li temenda l-Protokoll 31 għall-Ftehim taż-ŻEE, dwar kooperazzjoni f'oqsma speċifiċi barra l-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikoli 86 u 98 tiegħu,Billi:(1) l-Protokoll 31 għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 27/1999 tas-26 ta' Frar 1999 [1];(2) huwa xieraq illi tiġi estiża l-kooperazzjoni tal-Partijiet Kontraenti għall-Ftehim sabiex tinkludi programm ta' azzjoni tal-Komunità fil-qasam tal-protezzjoni ċivili, bi qbil mad-Deċiżjoni tal-Kunsill 98/22/KE [2];(3) l-Protokoll 31 għall-Ftehim għandu jiġi emendat sabiex jippermetti li din il-kooperazzjoni estiża sseħħ sa mill-1 ta' Jannar 1998,IDDEĊIEDA KIF ĠEJ:Artikolu 1Dan li ġej għandu jiġi miżjud fl-Artikolu 10 (Protezzjoni ċivili) tal-Protokoll 31 għall-Ftehim:"5. L-Istati ta' l-EFTA għandhom, sa mill-1 ta' Jannar 1999, jipparteċipaw fil-programm ta' azzjoni tal-Komunità li hemm referenza għalih fil-paragrafu 8.6. L-Istati ta' l-EFTA għandhom jikkontribwixxu finanzjarjament għall-programm ta' azzjoni tal-Komunità fil-paragrafu 8 bi qbil ma' l-Artikolu 82(1)(a) tal-Ftehim.7. L-Istati ta' l-EFTA għandhom jipparteċipaw bis-sħiħ fil-kumitat tal-KE li jassisti lill-Kummissjoni tal-KE fl-amministrazzjoni, żvilupp u implimentazzjoni tal-programm ta' azzjoni tal-Komunità li hemm referenza għalih fil-paragrafu 8.8. L-att li ġej tal-Komunità, kif ukoll l-atti li joħorġu minnu, huma s-suġġett ta' dan l-Artikolu:- 398 D 0022: Id-Deċiżjoni tal-Kunsill 98/22/KE tad-19 ta' Diċembru 1997 li tistabbilixxi programm ta' azzjoni tal-Komunità fil-qasam tal-protezzjoni ċivili (ĠU L 8, ta' l-14.1.1998, p. 20)."Artikolu 2Din id-Deċiżjoni għandha tidħol fis-seħħ nhar it-3 ta' Ġunju 1999, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE.Għandha tidħol fis-seħħ mill-1 ta' Jannar 1998.Artikolu 3Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fit-2 ta' Ġunju 1999.Għall-Kumitat Konġunt taż-ŻEEIl-PresidentF. Barbaso[1] ĠU L 148, tat-22.6.2000, p. 54.[2] ĠU L 8, ta' l-14.1.1998, p. 20.--------------------------------------------------